[bookmark: _GoBack]1.	OPSEG USLUGE
1.1.	OPIS RADOVA NAD KOJIMA SE OBAVLJA STRUČNI NADZOR
Radovi će biti obuhvaćeni ugovorom " Sanacija prodora vode na koliniku mosta Krka na AC A1 Zagreb - Split - Dubrovnik " (u daljnjem tekstu ''Radovi''). Detaljan opis Radova određen je navedenim ugovorom.
1.2. 	DUŽNOSTI IZVRŠITELJA
(a)	Dužnosti Izvršitelja u provođenju stručnog nadzora određene su Zakonom o prostornom uređenju (NN 153/13, 65/17), Zakonom o gradnji (NN 153/13, 20/17) i Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 111/14, 107/15, 20/17) te drugim posebnim Zakonima i propisima koje reguliraju ovo područje, Općim tehničkim uvjetima (IGH 2001. godina), Tehničkim uvjetima za asfaltne kolnike (lipanj, 2015. godina), Tehničkim uvjetima za asfalterske radove održavanja kolničkih konstrukcija na autocestama (HAC, 2004. godina), Ugovorom za izvođenje Radova te odredbama ovog Ugovora i sukladno tome Izvršitelj će provoditi sljedeće aktivnosti, koje se ovdje navode, bez da je Izvršiteljeva odgovornost ograničena samo na njih:
1. stručni, tehnički i financijski nadzor tijekom izvođenja Radova, 
1. geodetski nadzor tijekom izvođenja Radova u skladu s važećim  propisima,
1. izrada geodetskog snimka izvedenog stanja 
1. koordinator zaštite na radu u fazi izvođenja radova 
1. kontrolna ispitivanja materijala i radova, te tehnološki nadzor (na gradilištima i u proizvodnim pogonima), 
1. pružanje savjetodavnih i konzultantskih usluga za Radove tijekom izvođenja, a odnosi se na sve narudžbe od strane Naručitelja, a između ostalog obuhvaća slijedeće:
-	rješavanje problematike koja je izvan okvira tehničkih uvjeta i standarda,
-	učešće u izradi posebnih tehničkih uvjeta, te dopuna i izmjena tehničkih uvjeta,
-	suradnja i nadzor nad provedbom kontrolnih ispitivanja te interpretacija pojedinih rezultata u izvanrednim situacijama,
-	ocjena kvalitete rada i primijenjene tehnologije građenja,
-	sudjelovanje kod ocjenjivanja kvalitete osnovnih materijala koji se primjenjuju kod izvedbe,
-	davanje savjeta, mišljenja i stručnih ekspertiza Naručitelju prilikom rada komisija tijekom gradnje i kod konačnog obračuna.
1. provjeravati izvode li se Radovi u skladu s projektom i važećim zakonskim propisima,
1. nadzirati Radove i odobravati materijale i opremu koja se ugrađuje,
1. svakodnevno ovjeravanje i potpisivanje građevinskog dnevnika, a građevinsku knjigu u rokovima koji omogućuju izradu mjesečnih obračuna, odnosno po završetku određene pozicije ili stavke radova,
1. pravovremeno obavljati pregled dospjelih materijala i izvedenih radova, te od Izvođača radova traži promptno obavljanje potrebnih prethodnih i tekućih ispitivanja
1. osigurati redovno planiranje Radova i praćenje izvršenja planova,
1. svakodnevno s izvođačem radova raspravlja probleme vezane za gradilište i o svim značajnim problemima odmah upoznati Naručitelja,
1. sudjelovanje u izradi, kontrola i potvrda ispravnosti privremenih mjesečnih i okončanih obračuna,
1. koordinirati rad svih sudionika u gradnji, koji su u neposrednoj ugovornoj obvezi s investitorom,
1. nadzor provoditi svakodnevno i ažurno u skladu s dinamikom izvođenja Radova, te biti stalno prisutan na gradilištu za vrijeme izvođenja radova o čemu će se voditi evidencija
1. davati odgovarajuće naloge o izvođenju određenih radova izvođaču, u slučaju potrebe otklanjanja nedostataka, a radi sprečavanja težih posljedica koje bi nastupile neizvođenjem tih radova, 
1. izraditi završno izvješće i sudjelovanje u postupku primopredaje izvedenih radova kao i u izradi okončanih obračuna Radova,
1. dokazi kvalitete koji se odnose na uklanjanje nedostataka po izvršenom pregledu radova i zahtjevima Naručitelja,
1. pri provedbi stalnog nadzora i kontrolnih ispitivanja Izvršitelj je dužan koristiti dostignuća znanosti i tehnike te se angažirati na postizanju što bolje kvalitete izvedenih Radova kao i na zaštiti ekonomskih i drugih interesa Naručitelja
1. obavljati savjetodavne usluge za specifične okolnosti i uvjete ukoliko se oni pojave tijekom  izvođenja i primopredaje Radova
(b)	Bez obzira na odredbe u gornjem stavku (a), Usluga Izvršitelja uključuje i Izvršitelj je dužan provoditi sve odredbe ugovora između Naručitelja i izvođača, u kojima se izričito ili implicitno traži djelovanje Nadzornog inženjera.
(c)	U izvršenju Usluge Izvršitelj će:
1. redovito obilaziti gradilišta i provjeravati izvršenje radova;
1. održavati redovite tjedne sastanke, kao i druge sastanke nužne tijekom izvođenja radova, s predstavnicima izvođača te ih zapisnički dokumentirati uz dostatnu detaljnost;
1. podnositi Naručitelju pisane izvještaje o napretku Radova.

1.3.	ZADAĆE I ODGOVORNOSTI
1.3.1. 	Prisutnost ključnog Osoblja
Da bi zajamčio pravodobnu provedbu i nadzor nad radovima, Izvršitelj će neprekidno održavati prisutnost svog ključnog Osoblja na gradilištu.
1.3.2. 	Dinamika izvođenja radova
1. Napredovanje radova bilježit će se mjesečno i o tome će se Naručitelj obavještavati u redovitim mjesečnim izvještajima.
1. U slučaju da radovi zaostaju za planiranom dinamikom, Izvršitelj će izraditi poseban izvještaj navodeći razloge zakašnjenja i mjere koje je potrebno poduzeti da se zaostajanje ispravi.
1. Izvršitelj neće biti odgovoran ako radovi ne napreduju prema planu zbog razloga koji su izvan njegove kontrole, ali je obvezan pronaći način i dati izvođaču odgovarajući nalog da poduzme potrebne korake kako bi se radovi završili u predviđenom roku.
1.3.3. 	Kontrola provedbe ugovora između Naručitelja i izvođača
1. Praćenje izvršenja ugovornih odredbi od strane izvođača
1. Provođenje postupka ustupanja gradilišta izvođaču
1. Kontrola i odobrenje polica osiguranja koje je obvezan pribaviti izvođač
1. Osiguranje provedbe odredbi o zaštiti okoliša
1. Provođenje postupaka izmjene u Radovima sve do odobrenja Naručitelja
1. Po zahtjevu Naručitelja dati stručno – tehničku analizu glede zahtjeva koje ispostavlja izvođač 
1. Priprema i provedba postupka primopredaje radova
1. Provjera dokaza sposobnosti predloženih podizvođača
1. Koordinacija izvođača ukoliko ih ima više na Radovima na kojima Izvršitelj obavlja nadzor
1. Provjerava i preuzima od izvođača: (i) upute za rad i održavanje i (ii) nacrte i svu ostalu tehničku dokumentaciju izvedenog stanja objekata;
1. Izrada Završnog izvještaja o izvedenim radovima, koji će biti dijelom dokumentacije potrebne u svrhu okončanog obračuna
1.3.4. 	Kontrola kvalitete
10. Kontrolna ispitivanja provesti po vrstama i opsegu kako je to definirano program kontrolnih ispitivanja materijala i radova, troškovnikom kontrolnih ispitivanja, važećim standardima, odobrenim projektima, tehničkim uvjetima kao i izmjenama i dopunama tih uvjeta
10. Sve radove kontrolnih ispitivanja Izvršitelj će obaviti na način i u rokovima koji omogućuju Izvođaču Radova izvođenje prema ugovorenoj dinamici izgradnje i njihovo dovršenje u skladu sa ugovornim rokovima dovršenja
10. Izvršitelj će provesti dodatna potrebna ispitivanja po zahtjevu Naručitelja
10. Pregled i odobrenje izvođačevog plana osiguranja kvalitete
10. Pregled i odobrenje predloženih laboratorija za ispitivanje materijala
10. Davanje naloga izvođaču za ispravljanje nepravilnih ili nekvalitetnih radova sukladno tehničkim uvjetima i specifikacijama
10. Odobrenje predloženih izvorišta materijala
10. Pregled i odobrenje metoda građenja
10. Pregled i odobrenje svih nacrta, planova, analiza i drugih tehničkih dokumenata koje sukladno ugovoru s Naručiteljem ispostavlja izvođač
10. Pregled i odobrenje dokaza kvalitete materijala, opreme, radova i proizvoda
10. Odobrenje deponija

1.3.5. 	Nadzor nad izvođenjem radova
1. Nadzor nad izvođenjem radova u odnosu na projekt, sukladno propisima te odredbama ugovora između Naručitelja i izvođača te ovog Ugovora
1. Pravovremeno proučiti projektnu dokumentaciju i svu ugovornu dokumentaciju između Naručitelja i izvođača radova kako prilikom odvijanja radova ne bi došlo do zastoja u njihovom izvođenju. S eventualnim nedostacima Izvršitelj je dužan pravovremeno upoznati Naručitelja
1. Pri provedbi stalnog nadzora i kontrolnih ispitivanja Izvršitelj je dužan koristiti dostignuća znanosti i tehnike te se angažirati u postizanju što bolje kvalitete izvedenih radova, kao i na zaštiti ekonomskih i drugih interesa Naručitelja
1. Provjera ispravnosti koordinata i kota geodetskih kontrolnih točaka
1. Vođenje evidencije o dostavljenoj projektnoj dokumentaciji i njenim izmjenama
1. Osiguranje i kontrola provedbe mjera upravljanja prometom i sigurnosti prometa prije i za vrijeme izvođenja radova
1. Odobrenje početnih i ažuriranih planova izvođenja radova
1. Praćenje izvršenja plana radova
1. Usporedba stvarnog i planiranog stanja radova prema odredbama ugovora između Naručitelja i izvođača
1. Pregled i odobrenje mjesečnih i tjednih izvještaja izvođača
1. Kontrola vođenja građevinskog dnevnika
1. Kontrola poštivanja mjera sigurnosti rada na gradilištu
(i) 	koordinator zaštite na radu u fazi izvođenja radova 
1.3.6. 	Obračun i plaćanje
1. Dnevno mjerenje svih izvedenih radova
1. Pregled i kontrola građevinske knjige
1. Ovjera količina i ukupnog iznosa u situacijama koje ispostavlja Izvođač sukladno ugovoru između Naručitelja i Izvođača
1. Provjera tehničkih analiza nepredviđenih radova i dostavljanje mišljenja o tim analizama Naručitelju po njegovom zahtjevu

